શનિવારે રાત્રે રાજકોટમાં રાજકારણીય વાતાવરણ ગરમાયું હતું. કોંગ્રેસના ઉમેદવાર ઇન્દ્રનીલ રાજ્યગુરૂ પર હુમલો થયો હતો. ઇન્દ્રનીલ રાજ્યગુરૂ અને કોંગ્રેસના કાર્યકર્તાઓ સમર્થકો સાથે મુખ્યમંત્રીના બંગલે પહોંચ્યા હતા અને ત્યાં ભારે ધમાલના દ્રષ્યો સર્જાયા હતા. ભીડને નિયંત્રણમાં લેવા પોલીસે લાઠીચાર્જ પણ કર્યો હતો અને ભીડમાં મહિલાઓ પણ હતી. મુખ્યમંત્રીના બંગલે ભાજપના આગેવાનો અને કાર્યકર્તાઓ પણ મોટી સંખ્યામાં જોવા મળ્યા હતા. પોલીસે રાત્રે ઇન્દ્રનીલ રાજ્યગુરૂ અને મિતુલ દોંગા સહિત ત્રણની અટકાયત કરી હતી.